Document ID: /roh_data/filtered/fineweb-2-filterrobots_roh.jsonl.gz/4814

Premiera en la halla da glatsch Gurlaina a Scuol. Durant ils dis da Pasca dals 31 da mars fin l'emprim d'avrigl stat il hockey da juniors dal tuttafatg en il center. Per l’emprima giada vegnan il campiuns da hockey svizzers en la categoria dals juniors d’elita A e da la categoria novizs d’elita eruids en ina «Finalissima».
Quests finals da premiera han lieu en la halla da glatsch da Gurlaina a Scuol. En il final dals juniors d’elita A cumbattan futurs stars da hockey en la vegliadetgna tranter 18 e 20 onns per il titel da campiun svizzer. Ed en la categoria dals novizs d’elita vulan giugaders tranter 16 e 17 onns daventar campiuns.